Akken i d-nebder yakkan deg temhazt n wungal, deg lqern wis XX iban-d wungal amaynut ixulfen ungal amensay, yerzan ilugan ɣef wacu yebna, anda tasnakudt tezleg, iwudam ur banen, ur d-asen-fkin azal, tanmeẓla ur telli ara gar yeḍrisen, ula d tarakalt tettwebder, s umata yeḍra-d ubeddel deg yal tamiḍrant seg tmiḍranin tigejdanin ɣef wacu yebna uneqqis. Amussu-a atrar, ur yeqbil ara iferdisen ansayen ɣef wacu tebna tewsit taneglant seg-sen: aferriɣ, awadem Akken i d-yenna Alain Robbe-Grillet deg udlis-is pour un nouveau roman:  Talɣiwin tinaggalin yessefk ad d-nnernin-t akken ad d-dren-t1.